
                                        วันที่  21 พฤษภาคม พ.ศ. 2562
เรียน    ท่านผู้จัดการ
เรื่อง    ชี้แจงระยะเวลาในการซ่อมรถยนต์
ตามที่บริษัท เอ.เอส.แอสโซซิเอท  เอนยิเนียริ่ง (1964) จำกัด ได้แจ้งให้ไปตรวจสอบรถตู้ TOYOTA COMMUTER หมายเลขทะเบียน ฮข-3561 เมื่อช่วงเดือนเมษายน 2562 ด้วยอาการรถยนต์สตาร์ทไม่ติดนั้น บริษัท ดีดี คาร์เซอร์วิส จำกัดได้รับรถคันดังกล่าวมาตรวจสอบแล้วพบปัญหาดังนี้ 
1. ระบบไฟฟ้าในรถยนต์ล่ม รถสตาร์ทไม่ติดไม่มีเสียง หรือการตอบสนองใดๆ 
2. เกิดการชอร์ตของระบบไฟฟ้ารุนแรง จนทำให้ระบบเครื่องยนต์ไม่มีการจุดระเบิด
ทางบริษัทฯ มีความจำเป็นต้องให้ช่าง Wiring สายไฟจากภายนอกมาไล่ระบบไฟฟ้ารถยนต์ทั้งคันให้ และพบปัญหาแรกเกิดจากมีหนูกัดสายไฟจำนวนมาก, ไฟชอร์ตกล่องฟิวส์ และไดร์สตาร์ทเสียหายจึงได้ดำเนินการแก้ไขแล้วพบว่าระบบการจ่ายไฟสามารถกลับมาใช้ได้เป็นปกติ สตาร์ทแล้วมีเสียงตอบสนอง แต่รถยังคงสตาร์ทไม่ติด ซึ่งปัญหาถัดไปคือระบบจุดระเบิดไม่ทำงาน บริษัทฯ จึงต้องหาอะไหล่มือสองทั้งหมดที่เกี่ยวข้องกับระบบจุดระเบิดที่มีสภาพการใช้งานได้ดีมาทดสอบกับรถ เช่นหัวฉีด, ปั๊มน้ำมันเชื้อเพลิง ฯ จึงมีความจำเป็นต้องใช้เวลาในการหาอะไหล่มาจากหลายแห่ง 
จากการทดสอบพบว่ากล่อง  ECU ซึ่งเป็นกล่องควบคุมระบบการจุดระเบิดของรถยนต์มีปัญหา และหากต้องเปลี่ยนใหม่ สินค้ามีมูลค่าสูง (ราคาประมาณ 30,000 กว่าบาท) บริษัทฯ จึงลองซ่อมแซมให้ พบว่ารถคันดังกล่าวสตาร์ทติดจนสามารถกลับมาใช้งานได้ตามปกติแล้ว จึงได้ดำเนินการส่งคืนรถให้แก่ท่านมาพร้อมกันนี้

